25/03/2013 | Administración LocalMunicipal
Cerceda
Secretaría
Execución forzosa de orde de execución de retirada de grúa por Promociones Riogali, S. L.

ANUNCIO Execución forzosa orde de execución de retirada de grúa por Promociones Riogali, S. L. Tendo intentada a notificación a PROMOCIONES RIOGALI, S. L. e sendo devolto polo servizo de Correos por resultar caducado o envío na dirección que consta no expediente, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados a quen debe servir de notificación, informándolles do seguinte: Notifícase a PROMOCIONES RIOGALI, S. L. que: O alcalde-presidente en data 22 de xaneiro de 2013, dictou a resolución que literalmente se transcribe: “Por Decreto do 18 de decembro de 2012, notificado mediante anuncio, ex artigo 59.5 da LRXPAC, no Boletín Oficial da Provincia (núm.3), de 4 de xaneiro de 2013, dictouse orde de execución consistente na retirada da grúa instalada na finca situada entre rúa Arrieiros e o colexio O Cruce, instalada por Promociones Riogali, para o cal dispoñía dun prazo de cinco días hábiles. Constatado o non cumprimento da citada orde de execución nun prazo sustancialmente maior ao de cinco días outorgado, e tendo en conta que se lle fizo advertencia da posibilidade en caso de incumprimento da orde da imposición dunha multa coercitiva de 5.000 euros. Consideracións xurídicas Tendo en conta o artigo 95 da LRXPAC, as administracións públicas, a través dos seus órganos competentes en cada caso, poderán proceder, previo apercibimiento, a execución forzosa dos actos administrativos, agás que se suspenda a execución segundo a lei ou cando a Constituión ou a lei esixan a intervención dos tribunais. Así mesmo, ao abeiro do artigo 99 da mesma lrxpac, cando así o autoricen as leis e na forma e contía que estas determinen, as administracións públicas poden para a execución dos actos a imposición de multas coercitivas, que terán carácter independente das sancións que podan imporse con tal carácter e compatible con elas. Segundo o establecido no artigo 199.4 da LOUGA, en caso de incumprimento da orde de execución da obra, a Administración municipal procederá a execución forzosa mediante a imposición de multa coercitiva de 300 a 6.000 euros, reiterable hasta acadar a execución das obras ordenadas. No exercizo da atribución conferida á Alcaldía-Presidencia polo artigo 21.1 a) e q) da Lei 7/1985, do 2 de abril, reguladora das bases de réxime local, RESOLVO, Primeiro. –Proceder á execución forzosa da orde de execución consistente na retirada da grúa instalada na finca situada entre rúa Arrieiros e o colexio O Cruce, instalada por Promociones Riogali, impoñendo multa coercitiva de 5.000 euros, que se reiterará cada sete días en caso de continuar o seu incumprimento. Segundo. –O prazo para o comprimento desta orde de execución será tamén de cinco días naturais, a contar desde o seguinte ao da recepción da presente resolución. Terceiro. –O réxime de pagamento e recadación da cantidade imposta como multa coercitiva se suxeitará ao previsto no Regulamento xeral de recadación. Tercero. –Notificar a presente resolución ao interesado” Os prazos de ingreso en período voluntario do primeiro pagamento son os fixados no Regulamento xeral de recadación (as liquidacións notificadas entre os días 1 a 15 de cada mes, ata o día 5 do mes seguinte, ou si fora festivo, o inmediato hábil posterior. As notificadas entre os días 16 a último de cada mes, ata o 20 do mes seguinte, ou si fora festivo, o inmediato hábil posterior). Pasado o período voluntario sen satisfacer a débeda tributaria, esixirase a mesma pola vía executiva, co 20% do recargo de apremio). Principio del formulario Final del formulario Contra o presente acto, que pon fin a vía administrativa, poderase interpoñer, de conformidade co preceptuado no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, potestativamente recurso de reposición ante esta Alcaldía-Presidencia, no prazo dun mes, contado a partir do seguinte ó da notificación da presente resolución, ou directamente recurso contencioso administrativo ante ó Xulgado do Contencioso-Administrativo da Coruña, no prazo de dous meses, contados dende o seguinte ó da notificación do presente acordo, de conformidade co artigo 8.1 e 46.1 da Lei 29/1998, do 13 de xullo, da xurisdicción contencioso-administrativa. No caso de que se interpoña recurso de reposición non se poderá interpor recurso contencioso administrativo ata que non se teña resolto o recurso de reposición, e no prazo de dous meses dende o seguinte da notificación da resolución do citado recurso; ou ben, no prazo de seis meses dende o día seguinte, a que deba terse resolto por silencio o recurso potestativo de reposición. Todo isto sen perxuízo de que poida interpoñer calquera outro que estime convinte en defensa dos seus intereses. Cerceda, 11 de marzo de 2013. O alcalde José García Liñares